মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
২০১৫ আইসিসি মহিলা বিশ্ব টুয়েন্টি২০ বাছাইপর্ব
২০১৫ আইসিসি মহিলা বিশ্ব টুয়েন্টি২০ বাছাইপর্ব মহিলাদের আন্তর্জাতিক ক্রিকেট প্রতিযোগিতাবিশেষ। ২৮ নভেম্বর থেকে ৫ ডিসেম্বর, ২০১৫ তারিখ পর্যন্ত থাইল্যান্ডে অনুষ্ঠিত হয়। এ প্রতিযোগিতাটি মহিলাদের বিশ্ব টুয়েন্টি২০ বাছাইপর্বের দ্বিতীয় আসর। সকল খেলাই রাজধানী ব্যাংককের থাইল্যান্ড ক্রিকেট মাঠ ও এশিয়ান ইনস্টিটিউট অব টেকনোলজি মাঠে অনুষ্ঠিত হয়েছে| ইতোমধ্যেই শীর্ষ দুই দল (বাংলাদেশ ও আয়ারল্যান্ড) ২০১৬ সালে ভারতে অনুষ্ঠিতব্য মহিলাদের বিশ্ব টুয়েন্টি২০ প্রতিযোগিতার খেলায় যোগ্যতা লাভ করেছে।